jkorsvik/nowiki_second_scrape_merged huggingface dataset:
EVE Online

EVE Online er et MMORPG-spill i science fiction-genren, hvor handlingen finner sted i et univers ved navn «New Eden».
Spillet er utviklet av det islandske selskapet CCP Games. Spillet ble først publisert av Simon & Schuster Interactive i mai 2003 fram til desember. CCP kjøpte så tilbake rettighetene, og begynte å distribuere spillet selv.EVE er open-ended, det vil si at spilleren ikke er begrenset til å følge en bestemt historie, men kan gjøre hva han eller hun selv ønsker. Når spilleren starter en ny karakter finnes flere ulike raser å velge mellom. Rasene man kan velge mellom er Amarr, Caldari, Gallente og Minmatar, alle med egne karakteregenskaper og grunnleggende ferdigheter. Hva spilleren velger å gjøre etter starten, hvilke ferdigheter den velger å lære seg, hvilke skip den flyr og hvilken rolle den velger å ta er helt opp til spilleren selv.
Alle spillerne i EVE Online befinner seg på samme server samtidig. Andre spill i samme sjanger velger ofte å dele opp spillerbasen over flere servere grunnet geografisk plassering, eller begrensninger av størrelsen på spillverdenen. Et eksempel på dette er World of Warcraft som deler opp spillerbasen over mindre servere.
CCP tildeler server noder for hvert solsystem for å balansere lasten over universet. Solsystemer med lite trafikk får en standard node, mens systemer med mye handel eller PvP blir tildelt ressurser for å unngå forsinkelser.


== Eksterne lenker ==
(en) EVE Online på Steam 
(en) EVE Online hos MobyGames 
(en) EVE Online hos MobyGames 
(en) EVE Online på Metacritic 
(en) EVE Online på Internet Movie Database 
(en) EVE Online hos Giant Bomb 
(en) EVE Online hos Internet Game Database 
(en) EVE Online hos GameSpot 
(en) EVE Online hos GameFAQs 
Offisiell EVE wiki
Politiske nyheter i EVE
Even Hovland

Even Hovland (født 14. februar 1989) er en norsk fotballspiller som spiller for den svenske klubben Häcken.Han har tidligere spilt for Sogndal, Molde og Nürnberg.


== Karriere ==
Han begynte karrieren sin i Vadheim. Etter det gikk han til Høyang. Han signerte for Sogndal sommeren 2006, men spilte for Høyang ut samme sesong. I Sogndal signerte han i utgangspunktet en kontrakt på 2,5 år.Under oppvarmingen til åpningskampen for 2009-sesongen mot Hønefoss brakk Hovland foten. I 2009-2010 var Hovland på prøvespill i Manchester United, men ble ikke tilbudt kontrakt. Han ble tildelt Kniksenprisen som årets forsvarsspiller i 2011.6. januar 2012 skrev han under for Molde på en treårskontrakt. Molde hadde da forsøkt å signere han flere sesonger på rad, og han ble da klubbens dyreste kjøp noensinne.14. juni 2014 ble han klar for 1.FC Nürnberg i Bundesliga 2.Sommeren 2017 ble han klar for Sogndal Fotball.
Hans søster Stine Hovland spiller for Toppserie-laget Sandviken og Norges kvinnelandslag i fotball.


=== Rosenborg ===
4. april 2018 signerte han en 3,5 år lang kontrakt med Rosenborg.8. april 2018  fikk han sin Eliteserie-debut for Rosenborg mot Molde.26. april 2018 var han med å vinne Mesterfinalen i fotball for menn 2018. Rosenborg vant 1-0 mot Lillestrøm.
30. august 2018 scoret han sitt første mål for Rosenborg mot makedonske KF Shkëndija.I sesongen 2018 var han med å vinne Eliteserien og Cupfinalen.18. august 2019 scoret han sitt første Eliteserie-mål for Rosenborg mot Odd.


=== Häcken ===
Den 28. desember 2021 skrev han under for den svenske klubben Häcken. Han ble seriemester med Häcken i 2022, og ble kåret til årets forsvarsspiller i Allsvenskan.


=== Landslaget ===
15. januar 2012 fikk han sin første landskamp for Norge mot Danmark.


== A-landskamper ==


== Referanser ==


== Eksterne lenker ==
(en) Even Hovland – UEFA 
(en) Even Hovland – Transfermarkt 
(en) Even Hovland – national-football-teams.com 
(en) Even Hovland – WorldFootball.net 
(en) Even Hovland – Soccerbase.com 
(en) Even Hovland – FootballDatabase.eu 
(en) Even Hovland – Soccerway 
(en) Even Hovland – EU-Football.info 
(no) Even Hovland – Norges Fotballforbund 
(en) Even Hovland – FBref 
Offisiell statistikk for Rosenborg Ballklub Even Hovland
Profil hos 1. FC Nürnberg
Hen

Hen (tidligere også skrevet Heen) har flere betydninger:

Hen (Rauma), tidligere egen kommune
Hen (Ringerike), et lite tettsted og jernbanestasjon
Kjønnsnøytralt pronomen
Janne Holmlund

Jan Henry «Janne» Holmlund (født 29. mars 1957 i Gällivare) er en svensk tidligere skihopper som representerte Koskullskulle AIF.
Han deltok i den tysk-østerrikske hoppuka og verdenscupen i 1979/80 og 1980/81, og ble nummer 34 og 30 sammenlagt i Hoppuka. I verdenscupen ble han nummer 79 sammenlagt i 1979/80, med 11.-plass i storbakken i Sapporo 12. januar 1980 som beste plassering i enkeltrenn.
I VM i Lahtis i 1978 ble han nummer 36 i normalbakken og 40 i storbakken, begge av 55 deltakere. Han var på det svenske laget som ble nummer 6 av 10 lag i lagkonkurransen, som var prøvegren. I VM i skiflyging i Oberstdorf i 1981 ble han nummer 34 av 38 deltakere.
Han ble nummer 34 av 48 deltakere i normalbakken og sist av 50 deltakere i storbakken i OL i Lake Placid i 1980. Hans stygge fall i storbakkerennet fikk den svenske TV-kommentatoren Sven «Plex» Pettersson til å utbryte «Oi oi oi, va' gör karl'n?!». Det var strid om hvorvidt Sverige skulle ha med hoppere i OL det året, og etter at Holmlund fikk klarsignal i 12. time, gikk han hen og falt stygt.
Janne Holmlund ble svensk mester i stor bakke i 1979 og 1980.


== Referanser ==


== Kilder ==
Sports Reference: Jan Holmlund Arkivert 9. mars 2010 hos Wayback Machine. (besøkt 15. oktober 2011)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Svenska Skidförbundet: Backe/nordisk kombination (liste over svenske mestere i skihopping og kombinert, besøkt 15. oktober 2011)


== Eksterne lenker ==
(en) Janne Holmlund – Olympedia 
(en) Janne Holmlund – Sports-Reference (OL-resultater – arkivert) 
(sv) Janne Holmlund – Sveriges olympiske komité 
(en) Janne Holmlund – FIS (skihopping)
Presidentvalget 2008

Det var flere presidentvalg som ble avholdt i 2008:

Presidentvalget i Amerikas forente stater 2008
Presidentvalget i Den dominikanske republikk 2008
Presidentvalget i Georgia 2008
Presidentvalget på Island 2008
Presidentvalget i Montenegro 2008
Presidentvalget i Russland 2008
Presidentvalget i Serbia 2008
Presidentvalget i Zimbabwe 2008
Sven Pettersson (sportskommentator)

Per Sven «Plex» Peterson (født 7. august 1926, død 25. juni 2011 på Lidingö i Stockholm) er en svensk tidligere sportskommentator. Han var sammen med Lennart Hyland en av de to første fast ansatte sportreporterne på Sveriges Radio. Han er berømt for sitt utbrudd under Lake-Placid-lekene i 1980. «... va gjör karl'n???», utbrøt han på direkten da Janne Holmlund falt stygt i storbakkerennet.


== Referanser ==
Hen stasjon

Hen stasjon er en nedlagt jernbanestasjon på Randsfjordbanen ved tettstedet Hen i Ringerike kommune i Viken fylke. Stasjonen er tegnet av Georg Andreas Bull og hadde opprinnelig navnet Heen. Stasjonen var betjent og ekspederte tog, reisende og gods da Randsfjordbanen mellom Drammen og Randsfjord stod ferdig i 1868. I 1894 skiftet stasjonen navneform til Hen. Hen ligger 130,92 km fra Oslo S.
Den 20. juli 1921 vedtok Stortinget å bygge Sperillbanen, som ble åpnet for trafikk fra Hen til Finsand ved Sperillen den 31. juli 1926. Allerede den 1. juli 1933 ble det besluttet å legge ned persontrafikken på Sperillbanen. Godstrafikken fortsatte fram til 1957, da denne også ble nedlagt. 
På Randsfjordbanen ble persontrafikken nedlagt fra 26. mai 1968, noe som førte til at Hen ble nedgradert til en stasjon betjent for ekspedering av tog og gods. Siden 1989 er Hen stasjon ubetjent, men ikke formelt nedlagt, den er oppført i Jernbaneverkets stasjonsoversikt som driftssted med tre spor.


== Se også ==
Hen gjestgiveri


== Referanser ==


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 206-207. ISBN 82-90286-28-7. CS1-vedlikehold: Flere navn: forfatterliste (link)
Dahl, Aasmund, red. (1992). NSBs bygningsregistrering: Randsfjordbanen med sidelinjer. NSB Arkitektkontoret. s. 263–272. 


== Eksterne lenker ==
(no) Hen stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Randsfjordbanen
(no) Norsk Jernbaneklubbs stasjonsdatabase: Sperillbanen
Bjørndalsskogen

Bjørndalsskogen er et borettslag i Bergen kommune i drabantbyen Loddefjord. Området ble bygd på slutten av 1970-tallet og har ca. 1500 beboere.
Borettslaget har til sammen syv blokker med til sammen 282 leiligheter. Det er også en del tvillinghus. Bjørndalsskogen skole ligger rett nord for selve borettslaget.
Borettslaget har grendehus med kjellerlokale kalt Bjørnehiet, ballbinge og seks lekeplasser.
I borettslaget hadde man Spar Loddefjord og Happy Frisør. Disse flyttet i mai 2009 til nye lokaler i Bjørndalsstølen ved Bjørgeveien, sammen med en kinarestaurant (Tin Tin Loi), solstudio og Italio pizza. Butikken ble deretter Kiwi og ikke Spar.
Hardanger Hotel

Hardanger Hotel er et forretningshotell som ligger midt i Odda sentrum.


== Eksterne lenker ==
hardangerhotel.com
Sellanrå turisthytte

Sellanrå turisthytte er en hytte i Nordmarka i Oslo kommune. Hytta drives av Friluftsklubben og er Nordmarkas eneste selvbetjente turisthytte. Dvs. at hytta i tillegg til overnatting, tilbyr forsyninger av proviant.


== Historie ==
Hytta var bygget til arbeiderforeningen ved Tiedemanns Tobaksfabrik. Sellanrå var navnet fra hytta var bygd og er hentet fra Knut Hamsuns roman Markens Grøde. Hytta eies nå av tobakksfabrikkens etterkommer, Ferd eiendom, men leies til Friluftsklubben for kr. 0,- per år mot vedlikehold av hytta.


== Beliggenhet ==

Sellanrå ligger på Raudløkkollen i «Maridalsalpene» nord for Maridalsvannet i Nordmarka.
Enkleste adkomst er fra Skar i Maridalen, via umerket sti opp Furumokollen og videre mellom Øyungskollen og Raudløkkollen til Sellanrå. Alternativ nås hytta fra Movatn via Tømte gård.
Sellanrå ligger 460 meter over havet, på toppen av en ås og har eventyrlig utsikt mot vest. En ser Jonsknuten, Gaustatoppen og Norefjell på en klar dag.
Posisjonen for Sellanrå angitt i WGS84 datum er 6658340 N 597850 E i UTM sone 32 eller 60° 3’ 2” nord, 10° 45’ 25” øst.


== Bruk av hytta ==
Hvem som helst kan overnatte på hytta, men en må bestille på forhånd og folk som ikke er medlemmer av Friluftsklubben må betale et depositum for å få nøkkel. 


== Eksterne lenker ==
Sellanrå turisthytte
Alarga

Alarga var en ideell organisasjon som hjalp selskaper og organisasjoner med «å tiltrekke, beholde og videreutvikle interkulturelle talenter». 
Alarga hadde et stipendprogram for interkulturelle masterstudenter i samarbeid med utvalgte bedrifter. Fra 2007 delte Alarga årlig ut et stipend på 100.000 norske kroner i samarbeid med partnerbedriftene til interkulturelle masterstudenter med fremragende akademiske resultater. Disse studentene hadde en merkompetanse i form av kjennskap til flere språk og innsikt i andre kulturer. Alarga gav norske bedrifter tilgang og mulighet til å håndplukke de beste før de forlot skolebenken.Stipendiatene mottok også et tilbud om internship og skriveplass fra sin partnerbedrift. Bedrifter som var med i progreammer var Orkla, Statoil, Telenor, Aker Solutions, Yara, Cermaq, PwC, DNB, Statkraft, Advokatfirmaet Selmer og Advokatfirmaet Thommessen.
Alarga delte ut de første stipendene i juli 2007. Navnet er i henhold til organisasjonen selv avledet fra latin og skal bety eller gi assosiasjon til «åpent hav» eller «reaching out».
Dilek Ayhan var daglig leder inntil hun ble statssekretær i 2013, og Erik Villum var styreleder.


== Referanser ==


== Eksterne lenker ==
Alargas hjemmesider arkivert 14. februar 2008
Bjørklundfamilien

Bjørklundfamilien er en familie på Fevik som driver steinindustrien på Fevik som startet opp i 1870-årene. Grunnlaget var den særegne fjæregranitten. Den egnet seg godt til bautaer, gravsteiner og som byggemateriale. Rundt 1905 var det tre bedrifter som drev med steinhogging på Fevik (Calberg, Evensen & Schmüser, August Øberg), og virksomheten sysselsatte 50-75 personer. Mye av produksjonen gikk til eksport. I 1906 fikk Axel Bjørklund, som da var formann hos Evensen & Schmüser, i oppdrag å lage bautaen over Terje Vigen som i dag står ved Fjære kirke. Bjørklund startet i 1920 sin egen bedrift, og denne bedriften, som i dag er den eneste steinhuggeribedriften på Fevik, drives fremdeles av Bjørklund familien. Arnold Bjørklund, driver steinindustrien nå idag.
Pauli Ellefsen

Joen Pauli Højgaard Ellefsen (født 20. april 1936 i Miðvágur, død 24. august 2012 i Hoyvík) var en færøysk revisor og politiker (Sb.). Han var innvalgt på Lagtinget fra Suðurstreymoy 1974–1990, formann i Sambandsflokkurin 1974–1991 og Færøyenes statsminister (løgmaður) 1981–1985.


== Familie og yrkesliv ==
Han vokste opp i Miðvágur som sønn av kjøpmann Joen Elias Ellefsen fra Miðvágur og hustru Sofía Højgaard fra Rituvík. Han var bror av skipsreder Svend Aage Ellefsen, svoger av historiker Jóannes Dalsgaard og grandnevø av Sámal Ellefsen, som alle har vært politikere. Pauli Ellefsen var gift med Henni Egholm Rasmussen og bosatt i Hoyvík ved Tórshavn.I sine tidlige år var han til sjøs som fisker 1954–1956 og skipsmekaniker 1957–1960. Han ble etter hvert bosatt i København, hvor han fra 1960 arbeidet som revisor i revisjonsfirmaet C. Jespersen, samtidig som han studerte til diplomutdannelse (HD) i revisjon ved Handelshøjskolen i København. I 1969 ble han også statsautorisert revisor. Først i 1970-årene flyttet han tilbake til Færøyene, hvor han en periode drev revisjonsfirmaet Sundstein & Ellefsen sammen med Jógvan Sundstein, som senere ble statsminister for Fólkaflokkurin. Ellefsen var senere revisor i KPMG, SPEKT og et eget foretak.


== Politisk arbeid ==
Ellefsen var et politisk ubeskrevet blad da han ble innvalgt på Lagtinget i 1974, men hadde vakt oppsikt i valgkampen med sine korte debattinnlegg med enkle og tydelige budskap. For Sambandsflokkurin som helhet var resultatet imidlertid svært nedslående, og partiet gikk fra nest til fjerde størst på Lagtinget. Partiformannen Trygve Samuelsen tapte gjenvalg til Lagtinget, og kort tid etter valget ble Ellefsen valgt til hans etterfølger. Han ble sittende som partiformann frem til 1991.Ellefsen var også innvalgt på Folketinget fra Færøyene 1977–1987 og 1988–1990, medlem av Færøyenes delegasjon til Nordisk råd 1975–1976 og i 1979, foruten formann i Færøyenes valuta- og prisråd 1973–1976. Ved lagtingsvalget i 1978 gjorde Sambandsflokkurin et brakvalg, gikk frem 7,2 prosentpoeng, og økte antallet mandater på Lagtinget fra fem til åtte.
Ved lagtingsvalget i 1980 sprakk samarbeidet mellom partiene fra Atli Dams tredje regjering, og Pauli Ellefsen ble den 5. januar 1981 statsminister i en borgerlig regjering bestående av Sambandsflokkurin, Fólkaflokkurin og Sjálvstýrisflokkurin. Dette var den første rene, borgerlige regjeringen på Færøyene siden 1959. Ellefsens partikollega Eilif Samuelsen ble skole-, sosial- og energiminister, mens Johannes Martin Olsen møtte for Ellefsen i Folketinget. Ved lagtingsvalget i 1984 tapte regjeringspartiene i alt to mandater, og tapte flertallet til samarbeidspartnerne i Atli Dams fjerde regjering. Ellefsens regjering gikk av den 10. januar 1985, og i 1990 søkte han heller ikke gjenvalg til Lagtinget. De siste årene som parlamentariker tiltragte han som Lagtingets ubestridte opposisjonsleder.


== Utmerkelser ==
Pauli Ellefsen var ridder av 1. klasse av Dannebrogordenen fra 7. mai 1984.


== Referanser ==
Miðvágur

Miðvágur (IPA: [ˈmiːvɔavuɹ], dansk: Midvåg) er et tettsted på Færøyene, sør på øya Vágar. Miðvágur var administrasjonssentrum i Miðvágs kommuna frem til 1. januar 2009, da fikk tilsvarende funksjon i nye Vága kommuna. 1. januar 2009 hadde Miðvágur 1 062 innbyggere, en liten økning fra 1980- og 1990-tallet. Dette gjør Miðvágur til et av Færøyenes største tettsteder.
Antageligvis var Miðvágur, fra vikingtiden, et av Færøyenes opprinnelige tingsteder. Miðvágur er imidlertid første gang nevnt i Hundebrevet fra slutten av 1300-tallet, men ting tyder altså på at stedet er eldre. I 1899 gjorde Færøyene sin største grindfangst noensinne, med 1 300 individer i Miðvágur.
Et kjennetegn på dialekten i Miðvágur er at «i» og «ið» i slutten av ord uttales som /i/, og ikke som /e/ slik som i øvrige færøyske dialekter.


== Kjente personer fra Miðvágur ==
Beinta Broberg (1667–1752), prestefrue og grunnlag for romanen og filmen «Barbara»
Ivan Johannesen (1934–), skipsreder og politiker (SB)
Mikkjal á Ryggi (1879–1956), forfatter og politiker (SF)
Jens Christian Svabo (1742–1824), vitenskapsmann


== Referanser ==


== Eksterne lenker ==
Offisielt nettsted 
(en) Miðvágur – kategori av bilder, video eller lyd på Commons 
(en) Miðvágur – galleri av bilder, video eller lyd på Commons 
Miðvágur på faroeislands.dk
Franz Joseph Gall

Franz Joseph Gall (født 9. mars 1758 i byen Tiefenbrunn i amtet Pforzheim i Markgrevskapet Baden, død 22. august 1828 i Montrouge ved Paris i Frankrike) var en tysk lege og fysiolog. Han var den første som framsatte læren om frenologi, den uvitenskapelige forestillingen om at en persons evner og katakteregenskaper påvirker hjernens fysiske struktur og den ytre formen på hodeskallen.


== Biografi ==


=== I Wien ===
Etter at Gall fra 1781 hadde studert medisin i Wien og fått doktordiplom der i 1785, begynte han å praktisere som lege. Men mer enn til legepraksisen viet han seg til nekroanatomisk og fysiologisk forskning, i særdeleshet vedrørende hjernen og dens funksjoner. 

Allerede som barn hadde Gall lagt merke til at forskjellige begavelser og tilbøyeligheter hos menneskene på forskjellig vis synes å gi seg til kjenne i hodeskallens utforming. Ved fortsatte iakttagelser og sammenligninger ble han overbevist om at anlegg og evner var avhengig av hjernens funksjoner, men også at disse avtegnet seg i hjernens ytre former. 
I 1796 begynte Gall å holde forelesninger i Wien om oppdagelsene. Tidlig i 1802 forbød imidlertid regjeringen ham å fortsette, fordi læren førte til materialisme og på den måten  stred mot moralens og religionens grunnsetninger.


=== Etter Wien ===
I selskap med sin trofaste medarbeider Johann Spurzheim forlot Gall i 1805 Wien. Deretter foreleste de til stort bifall om frenologien i flere land - i Preussen, Sachsen, Sverige, Den bataviske republikk (Holland), Bayern og Sveits.
I 1807 bosatte frenologen seg i Paris. Der begynte han etter kort tid med et forelesningskurs som overbeviste mange lærde. Han videreutviklet sine psevdovitenskapelige teorier i  Recherches sur le système nerveux en general et sur celui du cerveau en particulier, en avhandling som allerede i 1804 var blitt levert til Institut de France, men først ble trykt i 1809 med Spurzheim som medforfatter. I årene 1810–19 utgav Gall sitt fremste arbeid, Anatomie et physiologie du système nerveux en general et du cerveau en particulier, i fire bind. Verket kom 1822–25 i mindre opplag i seks bind, med nye tillegg, blant annet forsvar for læren. 
I 1823 ble Gall valgt inn som utenlandsk medlem nummer 250 av Kungliga Vetenskapsakademien i Sverige.
Gall ble begravet på kirkegården Père-Lachaise i Paris, der det ble reist et monument over ham. Etter eget ønske ble hodet hans preparert og innlemmet i samlingene han hadde gitt til Jardin des plantes.
Gall var en svært betydningsfull anatomiker, og skaffet seg store fortjenester ved å fremholde hjernen som materielt underlag for «sjelsegenskaper». Derimot er det psykologisk-anatomiske systemet  han oppfant, i bunn og grunn totalt mislykket og samsvarer bare overflatisk med senere forestillinger om hvor aktivitetene i hjernebarken er lokalisert.
Frenologien hadde tilhengere til inn på 1900-tallet, i Norge særlig i Hans Andreas Tandberg (1880–1963).


== Referanser ==


== Eksterne lenker ==
(en) Franz Joseph Gall – kategori av bilder, video eller lyd på Commons 
(en) Franz Joseph Gall – galleri av bilder, video eller lyd på Commons
Gavrilov Posad

Gavrilov Posad (russisk: Гаври́лов Поса́д) er en by i Ivanovo oblast i Russland. Den ligger ved elva Irmes (ei sideelv til Nerl), rundt 75 km sørvest for Ivanovo. Innbyggertall: 7 000 (2005 est.), 7 193 (folketelling 2002).
Gavrilov Posad ble første gang nevnt i dokumenter i 1434 som bosetningen Gavrilovskoje. Det antas at den ble grunnlagt en gang på 1200-tallet av Vsevolod III, Storfyrste av Vladimir, og oppkalt etter hans sønn Svjatoslav, hvis andre fornavn var Gavrijl. I 1609 ble bosetningen endret til Gavrilova sloboda. I 1789 ble navnet endret til Gavrilovskij Posad og den fikk innvilget byrettigheter. Det nåværende navnet fikk byen først på 1900-tallet.


== Referanser ==


== Eksterne lenker ==
Offisielt nettsted 
(en) Gavrilov Posad – kategori av bilder, video eller lyd på Commons
Torgeir Bjørn

Torgeir Bjørn (født 9. mars 1964 i Alvdal) er en norsk tidligere langrennsløper.
Han ble norsk juniormester på 15 km i 1983 – sammen med søskenbarnet Jan Erik Bjørn ble det for øvrig dobbeltseier. Han var på landslaget i flere år og gikk inn til ellevteplass på 50 km. fristil under OL i Calgary i 1988. Hans far, Kristian Bjørn, var også en merittert skiløper med blant annet bronse på 4x10 km stafett i VM på ski i 1950 i Lake Placid.
Etter 10 års samarbeid med treneren Roger Grubben innledet skiskytteren Ole Einar Bjørndalen i juli 2010 et samarbeid med Torgeir Bjørn som hovedtrener.Han har siden midten av 1990-tallet vært sportskommentator for NRK både på TV og i radio.


== Referanser ==


== Eksterne lenker ==
(en) Torgeir Bjørn – Olympedia 
(en) Torgeir Bjørn – Sports-Reference (OL-resultater – arkivert) 
(en) Torgeir Bjørn – FIS (langrenn)
Jurjevets

Jurjevets (russisk: Юрьевец) er en by i Ivanovo oblast i Russland. Den ligger ved Gorkij-reservoaret i elva Volga, rundt 135 km nordøst for Ivanovo.
Jurjevets ble grunnlagt i 1225 av fyrst Jurij II som Jurjev-Povolzjskij. I 1237 ble byen ødelagt av Batu Khans arme under mongolenes invasjon av Russland.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Yurievets – kategori av bilder, video eller lyd på Commons
Kjell Nes

Kjell Nes (født 1949) er en norsk lokalpolitiker fra Kristelig Folkeparti. Han var ordfører i Finnøy kommune i Rogaland fra 2007 til 2011. Nes er opprinnelig fra Karmøy. Han er bonde og har tidligere jobbet som lektor og som rektor på Vinterlandbruksskolen.


== Referanser ==
Fritz Aanes

Fritz Aanes (født 20. juli 1978 i Narvik) er en norsk bryter. I bryting under Sommer-OL 2000 kom han på fjerdeplass i 85 kilos-kategorien i gresk-romersk stil, men testet positivt for dopingpreparatet nandrolon og ble dømt til utestenging i 15 måneder. Han deltok også i Athen OL i 2004, hvor ble han nr. 15 i 84 kg-klassen. Fritz Aanes er tidenes nest yngste norgesmester for senior, da han vant 48-kilosklassen som 14 år og 236 dager gammel. Han har 17.-plass fra NM i jo-jo som 16 åring.
Av meritter har han fjerdeplass fra VM 2003, 8 plass i EM, 8 verdenscupgull, 8 NM-gull, Nordisk mester 2005, kongepokal fra 2002 og 2004. Aanes er nå landslagstrener for seniorlandslaget i Norge, som han har vært siden 2017, han er også hovedtrener for norges bryterforbundet sentraliseringsprosjekt.
Han medvirket i 2021 i NRK-dokumentarserien Hodet i klemme som fulgte brytelandslaget fram mot kvalifiseringen til Sommer-OL 2020. For programmet vant han Gullruten 2022 i klassen årets deltaker.


== Medaljer i norske mesterskap ==


== Referanser ==


== Kilder ==
Profil hos Norges Bryteforbund.


== Eksterne lenker ==
(en) Fritz Aanes – Olympics.com 
(en) Fritz Aanes – Olympedia 
(en) Fritz Aanes – Sports-Reference (OL-resultater – arkivert) 
(en) Fritz Aanes – FILA 
Snakker om dopingsak for første gang Tidens Krav